[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 9.11.2007

KOM(2007) 695 endelig

2006/0196 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning til vedtagelsen af Europa-Parlamentets og Rådets direktiv om ændring af direktiv 97/67/EF med henblik på fuld realisering af det indre marked for posttjenester i Fællesskabet

2006/0196 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning til vedtagelsen af Europa-Parlamentets og Rådets direktiv om ændring af direktiv 97/67/EF med henblik på fuld realisering af det indre marked for posttjenester i Fællesskabet

1 - BAGGRUND

Forelæggelse af forslaget for Europa-Parlamentet og Rådet (dokument KOM(2006) 594 endelig - 2006/0196 (COD)): | 19. oktober 2006. |

Udtalelse vedtaget af Det Europæiske Økonomiske og Sociale Udvalg: | 26. april 2007. |

Udtalelse vedtaget af Regionsudvalget: | 6. juni 2007. |

Udtalelse vedtaget af Europa-Parlamentet (førstebehandling): | 11. juli 2007. |

Dato for vedtagelse af den fælles holdning: | 8. november 2007. |

2 - FORMÅLET MED KOMMISSIONENS FORSLAG

Realisering af det indre marked for posttjenester i Fællesskabet gennem afskaffelse af eneretsområdet i alle medlemsstater; bekræftelse af omfanget af og standarden for befordringspligten; styrkelse af forbrugernes rettigheder og opgradering af de nationale forvaltningsmyndigheders rolle; opstilling af en liste over foranstaltninger, som medlemsstaterne kan træffe for at beskytte og om nødvendigt finansiere befordringspligten.

3 - BEMÆRKNINGER TIL DEN FÆLLES HOLDNING

3.1 Generelle bemærkninger

Kommissionen kan tilslutte sig den fælles holdning som vedtaget den 8. november 2007 med kvalificeret flertal.

De ændringer, der er foretaget med den fælles holdning, og som i så henseende følger Europa-Parlamentets relevante ændringer under førstebehandlingen, angår især den endelige dato for gennemførelsen af ændringsdirektivet (31. december 2010), muligheden for, at visse medlemsstater kan udsætte den fuldstædige åbning af markedet med højst yderligere to år, og medtagelsen af en midlertidig gensidighedsklausul gældende for de medlemsstater, der gør brug af sidstnævnte overgangsperiode. Den fælles holdning overtager endvidere et væsentligt element fra Europa-Parlamentets førstebehandling og indsætter et nyt bilag I til direktivet (vejledning til beregningen af eventuelle nettoomkostninger ved befordringspligten).

3.2 Parlamentets ændringer, som er indarbejdet i den fælles holdning

Næsten alle de ændringer, Parlamentet foretog under førstebehandlingen, er indarbejdet i den fælles holdning. Ændringerne angår følgende bestemmelser: betragtning 4, 5, 7, 9, 11, 13, 14, 15, 16, 19, 20, 21, 22, 23, 24, 26, 31, 32, 34, 39, 41, 42, 46, 53, 54, 55 og artikel 2, 6, 9, 12, 14, 19, 22a, 23 og 23a.

Kommissionen støtter de ændringer, der er foretaget i ovennævnte bestemmelser i den fælles holdning, idet de følger Kommissionens forslag, stemmer overens med EU's regelværk og/eller er en del af den samlede politiske aftale mellem institutionerne.

Europa-Parlamentets ændringer vedrørende betragtning 27 afspejles i en erklæring fra Kommissionen, som i hovedsagen afspejler EU's regelværk (vedlagt som bilag til denne meddelelse).

3.3 Omformulerede og nye bestemmelser

En række bestemmelser blev omformuleret eller tilføjet i den fælles holdning med henblik på større tydelighed; det drejer sig om følgende: betragtning 17, 27, 28, 30, 35, 36, 38, 44, 50 og 51, artikel 1, 3, 4, 7 og 9 samt bilag I.

Disse bestemmelser stemmer overens med Europa-Parlamentets ændringer og kan anses for at afspejle Europa-Parlamentets ønsker, f.eks. bilag I i relation til artikel 23a (ændring 58).

Artikel 2 og 3 i ændringsdirektivet er en integrerende del af den samlede politiske aftale og overtager desuden substansen i de respektive ændringer, som Europa-Parlamentet foretog under førstebehandlingen.

Kommissionen går ind for alle ovennævnte bestemmelser. De er i overensstemmelse med Europa-Parlamentets ændringer, forbedrer og tydeliggør direktivets tekst og/eller er en del af den samlede politiske aftale mellem institutionerne.

Hvad angår spørgsmålet om sammenligningstabeller, beklager Kommissionen, at den fælles holdning ikke har fulgt Kommissionen og Europa-Parlamentet i så henseende (se også betragtning 60). Kommissionen mener, at bestemmelsen om sammenligningstabeller er i overensstemmelse med princippet om bedre regulering og tjener til at forbedre de nationale reglers overensstemmelse med fællesskabsbestemmelserne. Kommissionen fremsætter derfor en erklæring om dette spørgsmål, der er vedlagt som bilag til denne meddelelse.

4 - KONKLUSIONER

Kommissionen er af den opfattelse, at den fælles holdning fuldt ud afspejler de centrale elementer i dens oprindelige forslag og i de ændringer, Europa-Parlamentet har foretaget under førstebehandlingen.

Kommissionen kan derfor tilslutte sig den fælles holdning som vedtaget af Rådet med kvalificeret flertal.

Bilag Erklæring fra Kommissionen vedrørende betragtning 27

Kommissionen bekræfter, at i overensstemmelse med betragtning 18 i direktiv 97/67/EF og EF-Domstolens faste retspraksis (f.eks. sag C-320/91 [Corbeau]) udgør ekspres- og kurértjenester særlige tjenester, som er karakteriseret ved at være væsentlig forskellige fra befordringspligtydelser.

Erklæring fra Kommissionen vedrørende betragtning 60 og artikel 2

Kommissionen gør opmærksom på sin holdning med hensyn til medlemsstaternes udarbejdelse af sammenligningstabeller, som i borgernes interesse sammenholder de gennemførelsesforanstaltninger, som medlemsstaterne har truffet, med direktivet, sikrer bedre regulering og gennemsigtighed og letter kontrollen af de nationale reglers overensstemmelse med fællesskabsbestemmelserne.

Kommissionen ønsker i dette tilfælde ikke at stå i vejen for en aftale i Rådet med henblik på en vellykket afslutning af den interinstitutionelle procedure vedrørende denne sag. Kommissionen forventer imidlertid, at dette spørgsmål af horisontal karakter vil blive vurderet af institutionerne i fællesskab.